**สำเนารายงานการประชุม ปลัดเทศบาล หัวหน้าสำนักปลัดเทศบาล**

**ผู้อำนวยการกองทุกกอง และหัวหน้าฝ่ายทุกฝ่าย**

ครั้งที่ 3/2565

**ในวันที่ 25 เดือน ตุลาคม พ.ศ.2565 เวลา 10.00 น**

**ณ ห้องประชุมสำนักงานเทศบาลตำบลหนองกราด (ชั้นสอง)**

**ผู้เข้าประชุม**

|  |  |  |  |  |  |  |  |
| --- | --- | --- | --- | --- | --- | --- | --- |
| ลำดับที่ | ชื่อ- | | | สกุล | ตำแหน่ง | ลายมือชื่อ | |
| 1 | นายฐานะ | มาศขุนทด | | | ปลัดเทศบาลตำบลหนองกราด | ฐานะ | มาศขุนทด |
| 2 | น.ส.นันทนา | เหมวรานนท์ | | | ผู้อำนวยการกองคลัง | นันทนา | เหมวรานนท์ |
| 3 | นางรักษณาพา | | รอสูงเนิน | | ผู้อำนวยการกองการศึกษา | รักษณาพา | รอสูงเนิน |
| 4 | นายสุกรีย์ | ศุภมงคล | | | ผู้อำนวยการกองช่าง | สุกรีย์ | ศุภมงคล |
| 5 | นายเสถียร | สร้อยอุดม | | | หัวหน้าฝ่ายการโยธา | เสถียร | สร้อยอุดม |
| 6 | พ.จ.อ.พิสิษฐ์ | | เมิงขุนทด | | เจ้าพนักงานพัฒนาชุมชนชำนาญงาน | พิสิษฐ์ | เมิงขุนทด |
| 7 | นางธัญดา | นาประสิทธิ์ | | | นักวิเคราะห์นโยบายและแผนปฏิบัติการ | ธัญดา | นาประสิทธิ์ |
| 8 | นางช่อทิพย์ | พูดขุนทด | | | นักการ | ช่อทิพย์ | พูดขุนทด |

เมื่อที่ประชุมพร้อมแล้ว นายฐานะ มาศขุนทด ปลัดเทศบาลตำบลหนองกราด ปฏิบัติหน้าที่เป็นประธานในการประชุมปลัดเทศบาล หัวหน้าสำนักปลัดเทศบาล ผู้อำนวยการกองทุกกอง และหัวหน้าฝ่ายทุกฝ่าย เพื่อติดตามภารกิจและงานที่มอบหมาย ตามระเบียบวาระการประชุมต่อไป

**ระเบียบวาระที่ 1 1. เรื่อง ที่ประธานแจ้งให้ที่ประชุมทราบ**

ปลัดเทศบาลฯ 1.เรื่อง กิจกรรม 5 ส.

1. ขอให้ทุกกองเริ่มทำกิจกรรม 5 ส. เอกสารอะไรที่ว่างอยู่บนโต๊ะจัดให้เป็น ระเบียบเรียบร้อย เอกสารมันเยอะ ในปี 2567 คาดว่าจะก่อสร้างอาคารเก็บวัสดุอุปกรณ์ไว้ด้านหลัง อาคารชั้นเดียวแต่ทำเป็นหลายๆ ห้อง แยกเอกสารกองใครกองมัน จริงๆอาคารหลังนี้มีห้องทำงานหลายห้อง แต่เป็นเก็บเอกสารทั้งหมด ถ้าเราสร้างอาคารด้านหลังเก็บของสี่ห้องใหญ่ๆ จะดูดีกว่า ส่วนเรื่องการก่อสร้างหอประชุม จะปรึกษาท่านนายกฯ ขอความเห็นชอบจากสภาฯว่าจะย้ายสถานที่ก่อสร้างมาไว้บริเวณข้างสนามกีฬา จะได้เป็นสง่า บริเวณส่วนป่า ถ้ามาสร้างไว้ด้านหลัง ดูอย่างไรก็ดูไม่มีดี เพราะด้านหลังสำนักงานพื้นดินมันเป็นโพลงมันแล้ว ไม่เหมาะแก่การสร้างอาคาร ผมเดินไปดูสองครั้ง

2. โต๊ะประชาสัมพันธ์ลงไปอยู่ด้านล่างนะครับ จะจัดเวรไปนั่งบริการประชาชน

ทุกวัน เอาเฉพาะลูกจ้างวันละ 1 คน ให้เป็นประจำ จันทร์-ศุกร์ สามารถเอางานไปนั่งทำได้เลย น่าจะเริ่มวันที่ 1 พฤศจิกายน 2565 นี้

3. การพิมพ์หนังสือ เช่น วันศุกร์ ที่ 5 ไม่ใช่วันที่ 5 ให้ใส่วัน…. เดือน.......ปี .. ... ด้วย ไม่ว่าจะเป็นหนังสือเชิญประชุมอะไรก็แล้วแต่ ทุกงานเรื่องนะครับ

4. ป้ายชื่อ หน้าห้องนายก ป้ายติดต่อประชาสัมพันธ์ด้านล่าง ป้ายห้องรอง

ปลัดเทศบาลฯ เพราะมีรองปลัด 1 คน จะมาใหม่ ป้ายห้องปลัดเทศบาลไม่มีก็ไม่เป็นไร และป้ายทำเนียบตรง บันได สั่งไปตั้งนานแล้ว ยังไม่ได้ ป้ายชื่อนายกฯ เปลี่ยนชื่อตั้งนานแล้วยังไม่ได้ เปลี่ยนป้ายหน้าห้องเลย แล้วนายกฯจะเลือกตั้งใหม่เมื่อไร ครบวาระ 27 มีนาคม 2568 อีกปีเศษๆ ป้ายชื่อให้ไปทำด้วยนะ

**-2-**

นางช่อทิพย์ฯ เรื่องป้ายต่างๆ น้องจุ๊ กำลังประสานงานอยู่ค่ะ

ปลัดเทศบาลฯ มีแจ้งให้ทราบจำนวน ข้อสั่งการจำนวน 4 เรื่อง

ที่ประชุม รับทราบ

**ระเบียบวาระที่ 2 เรื่อง รับรองรายงานการประชุมที่ผ่านมา**

- เนื่องอยู่ในระหว่างดำเนินการ จึงขอนำเข้าที่ประชุมในครั้งต่อไป-

**ปลัดเทศบาลฯ** สำเนารายงานการประชุมยังไม่เสร็จใช่มัย

นางช่อทิพย์ฯ สำเนารายงานการประชุมยังไม่เสร็จค่ะ อยู่ในระหว่างดำเนินการ เนื่องจากช่วง

นี้ เทศบาลมีงานเยอะ และเสาร์อาทิตย์นี้ที่บ้านติดงานศพสองงาน ส่วนวันจันทร์ ก็มาทำ 5 ส. ยังพิมพ์ไม่เสร็จค่ะ

ที่ประชุม รับทราบ

**ระเบียบวาระที่ 3 เรื่อง เสนอเพื่อทราบ**

ปลัดเทศบาลฯ ไม่มี

ที่ประชุม รับทราบ

**ระเบียบวาระที่ 4 เรื่อง ข้อสั่งการจากคณะผู้บริหาร และปลัดเทศบาล**

4.1 เรื่อง ข้อสั่งการของนายกเทศมนตรีตำบลหนองกราด

ปลัดเทศบาลฯ ไม่มี

ที่ประชุม รับทราบ

4.2 เรื่อง ข้อสั่งการของปลัดเทศบาลตำบลหนองกราด

ปลัดเทศบาลฯ 1.งานต่างๆที่สั่งไปแล้ว ไม่ว่าจะเป็นงานเอกสาร ให้ดำเนินการให้เร็ว รวมทั้ง

งานอื่นๆที่ได้รับมอบหมาย ให้เร็ว อย่าช้านะครับ

2. วันที่ 27 พฤศจิกายน 2565 จะประชุมคณะผู้บริหาร สมาชิกสภาเทศบาลฯ ผู้อำนวยการกองทุกกอง หัวหน้าฝ่ายทุกฝ่าย พนักงานเทศบาล ลูกจ้างทั้งหมด ประชุมเวลา 09.30 น. ขอให้เข้าร่วมประชุมทุกคน ได้แจ้งให้ทุกคนได้รับทราบแล้ว จะต้องรับรู้รับทราบ เพื่อซักซ้อมเตรียมความพร้อมในการเป็นหน่วยงานรับงบประมาณโดยตรง จากสำนักงบประมาณ ถึงแม้ว่าสมาคมสันนิบาลเขาจะยื่นเรื่องขอให้เลื่อนการรับเป็นงบประมาณโดยตรงของท้องถิ่น ออกไปในปี 2568 ผมว่าเขาไม่เลื่อน เพราะเขาเลื่อนมาครั้งหนึ่งแล้ว เพราะมันเป็นกฎหมายถ้าไม่มีเหตุผลจริงๆเลื่อนไม่ได้ แต่ว่าเทศบาลนคร เทศบาลเมือง เขาเป็นหน่วยรับงบประมาณฯไปแล้วเมื่อปี 2564 ปี 2563 เป็น อบจ. จริงๆปี 2565 น่าจะเป็นของเทศบาลตำบล ปี 2567 เป็น อบต. แต่เนื่องจากสถานการณ์โควิดเขาเลยเลื่อนเทศบาลตำบล และ อบต.ออกไป เขาเลยให้เทศบาลตำบลในปี 2567 ที่เราไปอบรมที่กรุงเทพฯ แผนงานงบประมาณของเขาวางไว้ ฉะนั้นพวกเราก็ต้องรู้รับทราบแนวทางปฏิบัติว่าเราจะทำอะไรอย่างไร ซึ่งเดิมปัจจุบันนี้ เป็น พรบ.งบประมาณ พ.ศ. 2502 ที่เรารายงานข้อมูลต่างๆให้อำเภอ อำเภอส่งไปจังหวัด จังหวัดส่งไปที่กรม กรมทำคำขอไปที่สำนักงานงบประมาณ ใช้ไปจนถึงปี 2566 แต่ในปี 2567 เราจะเริ่มเป็นหน่วยงานรับงบประมาณโดยตรง จากท้องถิ่นไปยังสำนักงบประมาณโดยตรง หลักการเดียวกัน แต่วิธีการเราต้องเป็นผู้ทำเองทั้งหมด ต้องมีรายละเอียด มีเอกสารประกอบอะไรบ้าง มีแบบเอกสารคำขอหลายอย่าง ถ้าขอผิดพลาดมาจะต้องเอาจากส่วนไหนมาให้ในส่วนที่ทำเงินหายไป แต่เราจะมี

**-3-**

เจ้าหน้าที่ในการยื่นคำขอ กรอกแบบคำขอ มันไม่ยาก แต่ก็ไม่ง่าย ผมได้ทำเพาวเวอร์พ้อย ในส่วนที่เราจะต้องดำเนินการเรียบร้อยแล้ว ส่วนหลักการก็จะอธิบายขึ้นบนจออีกครั้ง

3. หลายอย่างกำลังจะเริ่มเข้าระบบระเบียบ ตั้งแต่ผมย้ายมาอยู่ก็เริ่มเข้าระบบเกือบทุกอย่าง ค่อยๆปรับค่อยๆแก้ เพราะงบประมาณฯเรามันน้อย ค่อยเพิ่มไป

4.ในการเกษียนหนังสือ ถ้าเป็นผู้ปฏิบัติ หรือเจ้าหน้าที่ธรรมดา ไม่ต้องไปเกษียณหนังสือ ให้เซ็นชื่อเฉยๆ คนที่จะเกษียนหนังสือคือหัวหน้า ผู้อำนวยการ หัวหน้าฝ่ายหรือจะเป็นที่อาวุโสนั้น เป็นผู้เกษียณหนังสือ ไม่ต้องไปเกษียณเอง เช่น ทราบอย่างงั้น ทราบอย่างงี้ เซนทราบคือ นายกฯ กับปลัดฯ เท่านั้นแหละ คนอื่น ไม่มีสิทธิ์เกษียนหนังสือแบบนั้น แต่ถ้าเป็นเจ้าหน้าที่เกษียณหนังสือส่ง ก็ให้เสร็จต่อหนังสือเฉยๆ แจ้งเจ้าหน้าที่ในกองรับทราบด้วย ผมเห็นแล้วยังสงสัยว่าทำไมเขาเกษียณหนังสือ เจตนาเขาก็อาจจะบอกให้เรารับรู้รับทราบอะไรหรือเปล่า ไม่ได้ว่าอะไรนะ แต่ต่อไปอย่าให้มี

ที่ประชุม รับทราบ

**ระเบียบวาระที่ 5 เรื่อง ชี้แจงงานที่ได้รับมอบหมายของแต่ละกอง**

**5.1 สำนักปลัดเทศบาลฯ**

ปลัดเทศบาลฯ เชิญ สำนักปลัดฯมีอะไร

นางธัญดาฯ ในส่วนของสำนักปลัดฯเมื่ออาทิตย์ที่แล้ว ได้ประชุมคณะสนับสนุนแผนพัฒนาฯ

และแผนดำเนินการประจำปี 2566 และได้ดำเนินการประกาศเรียบร้อยแล้ว แผนการใช้จ่ายเงิน 2566 และแผนจัดหาพัสดุปี 2566 ได้ดำเนินการเสร็จเรียบร้อยแล้ว ที่จะดำเนินการต่อไปคือควบคุมภายในและบริหารความเสี่ยง ติดตามประเมินผลแผนพัฒนาฯ ในปี 2565

ปลัดเทศบาลฯ ควบคุมภายในตามระเบียบกฎหมายภายในกี่วัน นับจากไหน

นางธัญดาฯ ภายใน 60 วัน นับจากประกาศใช้เทศบัญญัติงบประมาณฯ

ปลัดเทศบาลฯ ติดตาและประเมินผลแผนพัฒนาละ จะต้องติดตามภายในกี่วัน

นางธัญดาฯ 60 วัน จริงๆเขาให้รายงานภายในเดือนธันวาคมของทุกปี

ปลัดเทศบาลฯ ขอให้ดำเนินการให้เรียบร้อยนะก่อนหัวหน้าสำนักปลัดฯ เขาจะมามีอะไรอีกมัย

นางธัญดาฯ สำนักปลัดฯได้ดำเนินการจัด 5 ส. ไปแล้วและจะดำเนินการให้เรียบร้อยต่อไป

ค่ะ สำนักปลัดฯมีเพียงเท่านี้ค่ะ

ที่ประชุม รับทราบ

**5.2 กองคลัง**

ปลัดเทศบาลฯ เชิญ กองคลัง

ผอ.นันทนาฯ ในส่วนของกองคลังจะมี ตอนนี้กำลังดำเนินการประกาศการจ้างเหมาบริการ

ลูกจ้าง ภายในวันนี้ ทั้ง 3 ตำแหน่ง ก่อน การรายงานตรวจสอบพัสดุประจำปี การใช้จ่ายงบประมาณจะรายงานให้ สตง.ภายใน 30 วัน กำลังดำเนินการ และในวันนี้กำลังดำเนินการปิดบัญชีเบื้องต้น ถ้าเราสามารถปิดบัญชีเบื้องต้นเสร็จแล้วเราจะสามารถดำเนินการในระบบ e-laas ต่อได้เลย ในส่วนของงานจะดำเนินการต่อจัดเก็บรายได้จะเริ่มปีภาษีใหม่จะต้องมีการจัดเตรียม จัดทำแผนการจัดเก็บรายได้ การจัดทำคำสั่งแต่งตั้งคณะกรรมการความรับผิดชอบต่างๆ ไม่ว่าจะเป็นภาษีโรงเรียนและที่ดิน สิ่งปลูกสร้าง ภาษีป้าย เพื่อ

**-4-**

เตรียมการจัดเก็บภาษีในปี 2566 และที่กำลังดำเนินการตอนนี้ก็คือ การจัดทำเรื่องกู้เงิน กสท.ในส่วนของกองคลังก็มีเท่านี้

ปลัดเทศบาลฯ การเข้าทำแผนที่ภาษีไปถึงไหนแล้ว

ผอ.นันทนาฯ ตอนนี้ของเรายังเข้าไม่ได้ต้องทำเรื่องขอรหัสผ่านไปที่กรมขอรหัสใหม่ค่ะ

เพื่อที่จะเอาข้อมูลที่ดิน เข้าระบบก่อน ถึงจะดำเนินการได้

ปลัดเทศบาลฯ เรื่องกู้เงินถึงไหนละ

ผอ.นันทนาฯ ตอนนี้กำลังดำเนินการพิมพ์แบบคำขอเตรียมรายละเอียดต่างๆ ให้เสร็จถึงจะ

รวบรวมข้อมูลต่างๆค่ะ

ปลัดเทศบาลฯ ของกองช่างเรียบร้อยแล้วน้อ แบบแปลนกู้เงิน แล้วประกาศจ้างเหมามีกี่

ตำแหน่ง กองคลัง 1 อัตรา กองสาธารณสุขฯ 1 อัตรา สำนักปลัดฯ EMS 1 คน ผู้ช่วยพนักงานดับเพลิง 3 คน รวมทั้งหมด 6 คน ให้รีบดำเนินการนะครับ

**5.3 กองช่าง**

ปลัดเทศบาลฯ กองช่างเชิญ

พ.จ.อ.เสถียรฯ ในส่วนของกองช่าง ที่ผ่านมี มีงานจ้างหมาที่เป็นโครงสร้างพื้นฐาน โครงการ

ก่อสร้างบึงหนองใหญ่ ผู้รับจ้างลงมือปฏิบัติงานแล้ว ส่วนหินคลุกก็ลงได้เมื่อ

วาน ผู้รับจ้างแจ้งมาแล้วว่าเข้ามาดำเนินการ โครงการที่สองคือกำลังเท

คอนกรีตยังไม่เรียบร้อย และส่วนงบอุกภัยฯ สายบ้านนายจำนง ผู้รับจ้างได้ลง

มาดูหน้างานเรียบร้อย ได้จำนวน 10 จุด เขตละ 5 จุด ตอนนี้เขารออยู่ที่

ลานย่าโมหลังจากนี้ก็จะได้ประสานสมาชิกฯ ให้เข้าไปช่วยดูที่จะวางท่อว่าจุดไหน ส่วนผู้รับจ้างว่าจะเข้ามาดูอีกครั้ง

ปลัดเทศบาลฯ ซอยเสมือน ชอบใจละ สาย3317 สายหนองแจงผู้รับจ้างเป็นใคร ถนนกำลัง

เอก 8 เทคอนกรีตไปรึยัง และบึงหนองใหญ่ที่จะลงหินคลุกบดอัดไปรึยัง

พ.จ.อ.เสถียรฯ สายเสมือน ชอบใจ จะลงพร้อมกันกับสายอุทกภัยครับ เป็นผู้รับจ้างราย

เดียวกันรายสาย หนองแจง ผู้รับจ้างสยามเค สายหนองบังตา เรียบร้อยแล้วผู้รับจ้างทำหนังสือ ฯลฯ

ที่ประชุมฯ รับทราบ

**5.4 กองการศึกษา**

ปลัดเทศบาลฯ กองการศึกษาเชิญ

ผอ.รักษณาพาฯ ในส่วนของงานลอยกระทง สถานที่ยังเหลือขอบสระกับเรื่องไฟ เมื่ออาทิตย์ที่

แล้วได้รับการประสานงานจากไวยากรวัดว่าอยากจัดงานให้คึกครื้น ทางวัดจะจ้างเครื่องเสียงดนตรี รายละเอียดจะประสานงานอีกครั้ง เรื่องตรวจสอบวัสดุครุภัณฑ์ดำเนินการแล้วอยู่ระหว่างแก้ไข แผนการใช้จ่ายเงินกำลังแก้ไขรายการอยู่กองการศึกษากำลังทำหนังสือถึงโรงเรียนวัดหนงกราดให้ส่งรายชื่อนักเรียนและจำนวนเด็กเพื่อที่จะเอามาลงในระบบเรื่องค่าอาหารกลางวัน ศูนย์เด็กเล็กก็เช่นกันทั้งค่าอาหารเสริมนม ค่าอาหารกลางวัน ค่าวัสดุอุปกรณ์การเรียน อยู่ในระหว่างดำเนินการขอยอดนักเรียนอยู่ค่ะและขอขอบคุณทีมงานกองช่างและผู้ที่เกี่ยวข้องทุกท่าน ที่ได้เข้าไปซ่อมแซมสนามเด็กสร้างปัญญาฯ อาคารศูนย์เด็กเล็กและทาสีใหม่ เมื่อกี้ท่านนายกฯฝากมานำเรียนท่านปลัดฯว่า อยากไปร่วมเป็นเจ้าภาพงานศพพ่อของ ผอ.กองช่างวันนี้ วันเสาร์ท่านไม่ว่าที่จะไปเผาศพ จึงขอนำเรียนท่านปลัดฯ ว่าเทศบาลจะไปร่วมเป็นเจ้าภาพฯ

**-5-**

วันนี้ และงาน เลี้ยงต้อนรับผู้ที่จะมากับท่านรองปลัดฯวันที่ 1 นี้ เนื่องจากเมื่อวันเสาร์ น้องบอยได้โทรหา ผอ.กองคลัง ฯ ว่าเทศบาลตากฟ้าจะทำหนังสือขอศึกษาดูงานเรื่องการบริหารจัดการบ้านเมืองที่ดี ตอนนี้ก็เลยยังไม่รู้ว่าเขาประสานมาอย่างไร มีหนังสือมาหรือไม่ จะได้มีแนวทางว่าจะต้องทำอย่างไร และต้องนำเรียนท่านนายกฯด้วย เหมือนเขาจะมาส่งท่านรองปลัดฯกันเยอะให้ทางเทศบาลเราดำเนินการจัดเลี้ยงต้อนรับคณะที่จะมาศึกษาดูงาน ก็อยากจะปรึกษาท่านปลัดฯว่าจะดำเนินการอย่างไร ต้อนรับอย่างไร

ปลัดเทบาลฯ ลอยกระทงเหมาทำกระทงขบวนแห่งเข้าวัด และจ้างเหมาเครื่องเสียงเวทีกลาง

ใช่มั้ย

ผอ.รักษณาพาฯ ใช่ค่ะ ส่วนรายละเอียดต่างๆจะต้องไปคุยกันอีกครั้ง

ปลัดเทศบาลฯ เขาจะมาวันที่ 1 พฤศจิกายน 2565 ใช่มัย แล้วทำไมไม่โทรหาผม ไม่

ประสานผมก่อน โทรหา ผอ.นา ทำไม

ผอ.รักษณาพาฯ น้องบอยโทรหา ผอ.นา ก็ยังคิดอยู่ว่าทำไมโทรหาท่านปลัดฯ กับนายกฯ ก่อน

ปลัดเทศบาลฯ ไม่มีใครรายงานผมจะรู้มัยละใคร

ผอ.รักษณาพาฯ ไม่ทราบทางสำนักปลัดฯได้รับหนังสือหรือไม่

นางช่อทิพย์ฯ เมื่อวันพฤหัสฯที่แล้ว รองปลัดฯโทรมาหาน้องบอย และน้องบอยก็ส่งไฟล์

เอกสารมาให้ช่อปริ้นเอกสารให้ แต่หนังสือเป็นบันทึกข้อความภายในของเขาที่ทำบันทึกเสนอขออนุญาตนายกฯที่โน้น เพื่อขอศึกษาดูงานที่เทศบาลฯของเรา ไม่ได้เป็นหนังสือภายนอกประสานมายังเทศบาลตำบลหนองกราด เห็นว่าทางเขาจะมีหนังสือมาถึงเทศบาลเรา จะขอเข้ามาศึกษาดูงานจำนวน 30 คน และให้ทางเราช่วยเตรียมในเรื่องอาหารน้ำ เบรกให้ ช่อได้แนะนำน้องบอยไปแล้วว่า ให้นำเรียนท่านนายกฯ กับท่านปลัดฯ ก่อน เรื่องศึกษาดูงาน อย่าเพิ่งไปรับปากเขามาคุยกับผู้ใหญ่เราก่อน เพราะถ้าช่อรายงานก็ไม่ทราบรายละเอียดว่าเขาคุยกันไว้อย่างไร เลยบอกให้น้องรีบรายงานท่านนายกฯกับปลัดฯก่อน ช่อเลยไม่ได้นำเรียนให้ใครทราบคิดว่าน้องบอยคงจะคุยกับผู้ใหญ่แล้ว

ปลัดเทศบาลฯ เขาไม่ได้ประสานผมเลย เพิ่งรู้นี่แหละ บอยยังไม่รายงานผมเลย

ส่วนเลี้ยงส่ง ผอ.ช่าง วันที่ 31 ตุลาคม 2565 แล้วเผาศพวันที่ 29 ตุลาคม

2565 ผอ.กองช่างจะมาได้มัย ลองถามดูนะว่าจะมางานเลี้ยงส่ง ได้มั้ย ถ้ามาได้ก็มา ถ้าไม่ได้ก็จะได้ไม่ต้องจัดเลี้ยงส่ง คอยจัดเลี้ยงรับวันที่ 1 พฤศจิกายน 2565 อย่างเดียวเลย /จะเลี้ยงส่งคือจะจัดเลี้ยงให้ ผอ.กองช่าง ถ้ามาไม่ได้ก็จะได้ไม่ต้องจัด

- ถ้ารองปลัดฯกับบอยมาเราก็เตรียมน้ำดื่มกับกาแฟเท่านั้น ไม่ต้องมาทำเรื่อง

ศึกษาดูงานให้เราจัดหาอาหารหรอก เราไม่มีงบประมาณท่าน

**5.5 กองสาธารณสุขและสิ่งแวดล้อม**

-ไม่มี -

**5.6 กองสวัสดิการสังคม**

ปลัดเทศบาลฯ กองสวัสดิการเชิญ

จ.อ.พิสิษฐ์ฯ ในส่วนของกองสวัสดิการสังคม ประกาศขึ้นทะเบียนผู้สูงอายุรายใหม่เพื่อจะ

ขอรับเงินเบี้ยยังชีพในปี 2567 เรียบร้อยแล้ว และยังเหลืองานตรวจสอบพัสดุประจำปี ควบคุมภายในและแผนค่าใช้จ่ายเสร็จเรียบร้อยแล้วครับ

**-6-**

ปลัดเทศบาลฯ รับลงทะเบียนถึงวันไหน

จ.อ.พิสิษฐ์ รอบแรกตั้งเดือน ตุลาคม – พฤศจิกายน 2565 รอบที่สอง ตั้งแต่เดือน

มกราคม – กันยายน 2566 เพื่อเตรียมรับเงินเบี้ยยังชีพฯ ปี 2567 (คนที่เกิดก่อนวันที่ 2 กันยายน 2507) ครับ

ที่ประชุม รับทราบ

**ระเบียบวาระที่ 6 เรื่อง อื่นๆ (ถ้ามี)**

ปลัดเทศบาลฯ เห็น ผอ.กองช่างบอกตั้งแต่หลายวันแล้ว ว่าจะเอาเข้าแผน เพิ่มเติมอีก 5 สาย

และซ่อมแซมสายกำลังเอกอีกได้เงินอุดหนุนเฉพาะกิจฯ

พ.จ.อ.เสถียรฯ ไม่แน่ใจครับขอไปดูเอกสารก่อน น่าจะเป็นเส้นข้างโรงปุ๋ยฯ

ปลัดเทศบาลฯ เส้นซ่อมแซมจะทำแบบแปลนเลยรึเปล่า ซ่อมแซมกับปรับปรุงไม่เหมือนกัน

ซ่อมแซมคือทำของเก่าให้เป็นเหมือนเดิม ส่วนปรับปรุงทำอันเดิมให้ดีขึ้นกว่าเก่า แต่ละจุดก็ไม่ใหญ่มาก

พ.จ.อ.เสถียรฯ ถ้างานซ่อมไม่ต้องเอาเข้าแผน แต่ถ้าเป็นโครงการก่อสร้างใหม่ ต้องเอาเข้าแผน

ส่วนแผนงานโครงการต่างๆ เราก็มีในเทศบัญญัติอยู่แล้ว ก็ทำตามนั้น ในปีหน้าโครงการต่างที่จะทำมีอยู่ในแผนอยู่แล้ว เราก็ดึงมาเข้าเทศบัญญัติใหม่ ฯ ได้ ปกติงานซ่อมแซมเราซื้อวัสดุมาทำเอง สำหรับงานเล็กๆ ถ้าปีนี้มาทำแยกถนนทุกเส้นๆ จะต้องเอามาไว้ในแผนทุกเส้นเลย ทำไมลงในแผนว่างบประมาณสำหรับซ่อมแซมไว้เลยสามแสนสี่แสนบาท ถ้าเป็นแบบนี้เราจะซ่อมแซมอะไรไม่ได้เลย ขั้นตอนการจัดทำแผนมันจบไปแล้ว ไม่ใช่จะมาขอเพิ่มเติม ปรับปรุงแผนใหม่ทุกครั้ง มันไม่ใช่ถนนที่ทำถาวร ไม่ใช่ก่อสร้างใหม่ แต่ถ้าไม่มีในแผนฯ เรามาเอาเข้าแผนใหม่ เช่น ถนนหินคลุก เรามาตีรวมกันได้มัย หรือซ่อมแซมได้มัย ทุกครั้งที่เราทำซ่อมแซม พอหมดฝนเราก็จะทำซ่อมแซมเลย ถนนทุกเส้นทำเองเลย ถนนหินคลุก ซื้อวัสดุก่อสร้างไว้ที่บึงหนองใหญ่ แล้วเราก็จ้างเครื่องจักรมาดำเนินการ นี้คือการซ่อมแซม เส้นที่ไม่อยู่ในห้วงของสัญญาเราซ่อมหมดแล้ว

ปลัดเทศบาลฯ นี่เป็นการซ่อมแซม แล้วซอยเสมือน ชอยใจ ไม่ใช่ซ่อมแซมอันที่ ผอ.กองช่าง

บอกว่าจะเป็นหินคลุกบดอัดนะ ลงหมดแล้ว ไปศึกษารายละเอียดมานะ

พ.จ.อ.เสถียรฯ ครับ แล้วเส้นหลังสำนักงาน จะมาเปลี่ยนแปลงปรับปรุงแผนเมื่อไร มันอยู่ใน

แผนอยู่แล้ว เป็นคอนกรีตหมดแล้ว แล้วท่านจะเอาหินคลุกไปลงเส้นไหน แล้วหินคลุกที่ลงจะรื้อ แล้วที่ลงก่อนยังไม่หมดสัญญาภายใน 1 ปี ถ้าอยากได้คอนกรีต ก็ไม่ได้อีก ถ้าอย่างนั้นเราทำเป็นว่าเราซื้อวัสดุมาซ่อมแซมคอนกรีตได้มัย แก้ไขปัญหาตรงนี้ก่อนได้มัย โดยไม่ต้องเพิ่มเติมเปลี่ยนแปลงแผนให้มันเหนื่อย

ปลัดเทศบาลฯ ลองไปถามผอ.กองช่างดู เห็นบอกมาว่า 5 สาย ว่าจะให้สร้างหรือลงหินคลุก

บดอัดหรืออย่างไร แล้วทางหลวงท้องถิ่นจะซ่อมอย่างไร ถ้าเราต้องการแบบต้องทำอย่างไร บึงหนองใหญ่เราต้องให้เขาออกแบบอย่างไร ไปศึกษารายละเอียดดูนะ

**-7-**

พ.จ.อ.เสถียรฯ ตอนนี้เราไม่คิดว่าจะเป็นแบบนี้ เราเอาไว้เฉพาะเงินอุดหนุนเฉพาะกิจ

กรมโยธาเป็นคนออกแบบแปลน เรามีหน้าที่ออกแบบร่างแบบแปลนฯ ส่วนบึงหนองใหญ่ต้องให้กรมโยธาธิการและผังเมืองจังหวัดนครราชสีมา มาดูสถานที่และออกแบบ และประมาณการให้ ครับ

**ปลัดเทศบาลฯ เรื่องบ่อขยะที่เขามาดูงาน เขาว่าอย่างไร**

ผอ.รักษณาพาฯ เขามาแนะนำเฉยๆค่ะว่า พื้นที่เก็บขยะ เนื่องจากพื้นที่เรามีน้อย ให้ดันไปให้สุด

ทำเป็นล๊อก ขุดแบ่งฝั่งกลบไปเรื่อยๆ ดันไปให้สุดให้เป็นกำแพง เขาส่งแบบมาให้เรา ว่าจะต้องทำอย่างไร จะจ้างเขียนหรือไม่ และแนะนำให้ปลูกต้นไม้ให้เป็นแนวไว้ก่อน ที่เราเป็นเกลือปลูกต้นอะไรที่จะขึ้นเป็นกำแพงได้

ปลัดเทศบาลฯ คิดว่าแต่เขาให้เราทำแบบแปลนไปให้แล้วจะจัดสรรงบประมาณให้เรา งบของ

สิ่งแวดล้อมฯ เห็นมาดูตั้งนานแล้ว ทำไมถึงไม่ทำสักที

ผอ.รักษณาพาฯ เขาไม่ได้บอกว่าจะมีงบประมาณให้ แต่เขาแบบมา ถ้าเรามีงบประมาณให้เขา

จะมาแนะนำให้อีกครั้ง วันนี้เขามาดูเขามาแค่นะนำวิธีการฝังกลบขยะจะทำอย่างไร เมื่อก่อนเราทำแบบไม่มีแบบแผน ขุดข้ามไปข้ามาจนเกิดเป็นหลุมเป็นบ่อ

พ.จ.อ.เสถียรฯ เมื่อก่อนเราจ้างเหมาเครื่องจักรให้ดันปรับเกรดบดอัด

ปลัดเทศบาลฯ ก็จะทำแบบนั้นแหละ แต่พื้นที่บ่อขยะเขาเราไม่เสมอกัน เป็นโนน เป็นน้ำ เป็นบ่อ จะขุดเป็นล็อคๆ ถมเป็นล๊อคไป เช่น ขุดบ่อ 1 เอาดินมากองไว้ พอเต็มก็ฝั่งกลบ สามารถทำได้เกือบ 10 ล็อคต้องปรับเกรดให้เสมอกัน ส่วนจะปลูกต้นไม้ก็เป็นอีกเรื่องหนึ่ง เอาขยะปัจจุบันมาฝั่งก่อน พอให้มันแห้งดีๆก่อน จะให้ไปดำเนินการ

ที่ประชุม รับทราบ

ปลัดเทศบาลฯ มีเรื่องจะเพิ่มเติมอีกหรือไม่ ถ้าไม่มีผมขอปิดประชุม

**ปิดประชุมเวลา 11.50 น.**

(ลงชื่อ ) ช่อทิพย์ พูดขุนทด ผู้จดบันทึกรายงานการประชุม

(นางช่อทิพย์ พูดขุนทด)

นักการ

(ลงชื่อ) ฐานะ มาศขุนทด ผู้ตรวจสอบรายงานการประชุม

(นายฐานะ มาศขุนทด)

ปลัดเทศบาลตำบลหนองกราด